অ্যানি আজগাপেতিয়ান

অ্যানি আজগাপেতিয়ান (২৬ মে, ১৮৮৮–১ সেপ্টেম্বর, ১৯৭৩), কখনো অ্যান আজগাপেতিয়ান এবং পরবর্তীতে অ্যানি হিল্ড অথবা আয়া হিল্ড নামেও পরিচিত; তিনি ছিলেন প্রথম বিশ্বযুদ্ধের সময় রেড ক্রসের একজন কর্মী; এছাড়া তিনি যুদ্ধের পরে একজন প্রভাষক এবং তহবিল সংগ্রহকারী ও একজন লেখক ছিলেন । তাঁর জন্ম রাশিয়ায়, এক আর্মেনিয়ান জেনারেলের সঙ্গে তিনি বিবাহ বন্ধনে আবদ্ধ হন এবং জীবনের বেশির ভাগ সময় তিনি মার্কিন যুক্তরাষ্ট্রে বাস করেছিলেন। অ্যানি আজগাপেতিয়ান গ্রোদনোতে জন্মগ্রহণ করেন, যেটা এখন বেলারুশ-এর অংশ। তিনি তাঁর পরিবারের সঙ্গে মার্কিন যুক্তরাষ্ট্রে চলে গিয়েছিলেন এবং ইন্ডিয়ানার ইন্ডিয়ানাপোলিসের স্কুলে পড়াশোনা করেছিলেন। তিনি মার্কিন যুক্তরাষ্ট্রের একজন নাগরিক হিসাবে স্বীকৃতি পেয়েছিলেন ১৮৯৩ খ্রিস্টাব্দে। কখনো কখনো তিনি নিজেকে লিথুয়ানিয়ান বলে পরিচয় দিতেন। তিনি আমেরিকার নাগরিক কূটনীতিক মেস্রপ নেভটন আজগাপেতিয়ানের সঙ্গে ১৯১৫ খ্রিস্টাব্দে বিবাহ বন্ধনে আবদ্ধ হয়েছিলেন; তাঁর জন্ম ইস্তানবুলে এবং তিনি পড়াশোনা করেছিলেন কলম্বিয়া বিশ্ববিদ্যালয়ে। প্রথম বিশ্বযুদ্ধের জন্য তাঁদের শীঘ্রই নিউ ইয়র্ক ত্যাগ করতে হয়েছিল। অ্যানি আজগাপেতিয়ান ১৯১৬ খ্রিস্টাব্দে তিনি তাঁর অন্তঃস্বত্ত্বা এবং কন্যা সন্তান জন্ম দেওয়ার মধ্যেও যুদ্ধের সময় রাশিয়ান রেড ক্রস নার্স হিসেবে কাজ করেছিলেন। নিয়ার ইস্ট ফাউন্ডেশন দ্বারা পরিচালিত আমেরিকান শরণার্থী শিবিরগুলোতে হাজারো যুদ্ধ-অনাথদের নিরাপত্তা এবং খাদ্য প্রদানের প্রত্যক্ষদর্শী ছিলেন। তাঁর অবদানের স্বীকৃতিস্বরূপ তিনি রাশিয়ায় মেডাল অব সেন্ট স্ট্যানিস্লস এবং পার্সিয়ার শাহর কাছ থেকে স্বর্ণপদকে ভূষিত হয়েছিলেন। আজগাপেতিয়ান ১৯১৮ খ্রিস্টাব্দে যুক্তরাষ্ট্রে তাঁর স্বামীর সঙ্গে একটা বর্ধিত বক্তৃতা-সফর শুরু করেছিলেন, উদ্দেশ্য ছিল যুদ্ধোত্তর ত্রাণের জন্য তহবিল সংগ্রহ। এক মার্কিনীর ১৯২২ খ্রিস্টাব্দের প্রতিবেদনে তাঁর উপস্থিতির বর্ণনা পাওয়া যায়, 'লেডি অ্যানি আজগাপেতিয়ান, ধূসর পোশাক পরিহিত, মাথায় রেড ক্রস ম্যাডোনার ঘোমটা এবং কোমরে সজ্জিত ফিতে ও ব্রোঞ্জে নিয়ে আমাদের সামনে দাঁড়িয়ে।' গির্জা, মহিলাদের সংগঠনসমূহ এবং জাতীয় শিক্ষা সমিতি এবং জাতীয় মহিলা পার্টি সহ পেশাদার এবং রাজনৈতিক সম্মেলনগুলোর সঙ্গে তিনি কথা বলেছিলেন। এছাড়া আর্মেনিয়ান যুদ্ধ ত্রাণের জন্যে নাট্যাভিনয় এবং প্যারেডগুলোতেও তিনি অংশগ্রহণ করেছিলেন। আজগাপেতিয়ান অন্তত চারটি নাটক লিখেছিলেন: তিনি ১৯৩০ খ্রিস্টাব্দে কম্যান্ডমেন্টস নামে তিন-চরিত্রের এক নাটক লিখেছিলেন। তিনি 'অ্যানি আজগাপেতিয়ান হিল্ড' নাম নিয়ে দুটো নাটক লিখেছিলেন: একটা একক-অভিনয়ের রাভেনডুজ (১৯৬০) এবং অন্যটা তিন-চরিত্রের নাটক, দ্য ইলেভেন্থ কম্যান্ডমেন্ট। 'আয়া হিল্ড' নাম নিয়ে তাঁর আরো একটা নাটক হোয়াট রিওয়ার্ড? (১৯৫৪); তাঁর একটা উপন্যাসের নাম শ্যাডোজ আন্ডার হোয়াইটফেস (১৯৫৬)। ১৯১৮ খ্রিস্টাব্দের পরবর্তীকালে অ্যানি আজগাপেতিয়ান ও তাঁর পরিবার যুক্তরাষ্ট্রে বাস করেছিলেন। ১৯৪৪ খ্রিস্টাব্দে তার স্বামী মৃত্যুমুখে পতিত হন এবং তিনি দুই সন্তান নিয়ে বিধবা হন। অর্থ সংস্থানের জন্যে তিনি ১৯২৫ খ্রিস্টাব্দে নিউ ইয়র্কের পোফকিপ্সিতে এবং ১৯২৬ খ্রিস্টাব্দে ফ্লোরিডার পাম বিচে আর্মেনিয়ান হস্তশিল্প বিক্রি করেছিলেন। ১৯২০ খ্রিস্টাব্দের মধ্যভাগে তিনি নিউইয়র্কের লেক প্লাসিডে চলে যান এবং তাঁর অন্যান্য সাধনা ছাড়াও তিনি 'একজন অভিজ্ঞ অভিনেত্রী' রূপে বর্ণিত হয়েছিলেন। ১৯৩০ খ্রিস্টাব্দের পর অ্যানি আজগাপেতিয়ান পুনরায় উইলিস হিল্ডের সঙ্গে বিবাহ বন্ধনে আবদ্ধ হন। ১৯৭৩ খ্রিস্টাব্দে ৮৫ বছর বয়সে তাঁর মৃত্যু হয়। তাঁর কন্যা আরাক্সি আজগাপেতিয়ান ডান (১৯১৬-২০১২) নিউ ইয়র্কের লেক প্লাসিডে একজন ব্যবসায়ী ছিলেন। তাঁর পুত্র আহজাত ভিক্টর আজগাপেতিয়ান (১৯১৯ -১৯৭৮) ছিলেন মহাকাশ শিল্পে সংশ্লিষ্ট একজন বিজ্ঞানী। Victoria Martínez, "Faces of Diversity in American First-Wave Feminism" A Bit of History (November 7, 2018). "The Story of Armenia Brings Unusual Gifts" The New Near East (June 1921): 7. "B. O. Receipts for N. E. R." The New Near East (October 1921): 16. F. K. S., "Listening In: Cross Versus Crescent" The Epworth Herald (May 20, 1922): 492. Proceedings (National Education Association 1922): 1296-1297. Photograph published in The Suffragist (Jan.-Feb. 1921): 343; now in the Records of the National Woman's Party, Library of Congress. Library of Congress, Copyright Office, Catalog of Copyright Entries (US Government Printing Office 1929): 379. Library of Congress, Copyright Office, Catalog of Copyright Entries (US Government Printing Office 1967): 13. Library of Congress, Copyright Office, Catalog of Copyright Entries (US Government Printing Office 1954): 116. "United States Social Security Death Index"" database, FamilySearch, U.S. Social Security Administration, Death Master File, database (Alexandria, Virginia: National Technical Information Service). "Araxie Dunn" Lake Placid News (March 30, 2012). অ্যানি আজগাপেতিয়ানের এক নাতনির রক্ষিত লেডি অ্যানি এবং অন্যান্য আত্মীয়দের অনেকগুলি ছবিসহ একটি পারিবারিক ইতিহাসের ওয়েবসাইট আজগাপেতিয়ান.ওআরজি ওয়েব্যাক মেশিনে আর্কাইভকৃত ২৬ জুলাই ২০২১ তারিখে।